নোংরা রাজনীতি থেকে নিজেকেই বরাবরই দূরে সরিয়ে রেখেছেন মুক্তিযোদ্ধা সুজিত নাগ। অবসর জীবনে এসে বাড়িতেই কবুতর, হাঁস, মুরগী, গরু, ছাগল পালন করে সময় কাটান তিনি। বিভিন্ন ফুল-ফলের বাগান করা নেশা। রবীন্দ্র-নজরুল-দেশাত্ববোধক সঙ্গিতের পাশাপাশি ভালো কির্তনও গাইতেন তিনি। সংখ্যালঘুদের দেশত্যাগের ব্যাপারে তিনি বলেন, একজন সংখ্যালঘু যখন প্রসাশনের দ্বারস্থ হন তখন কি সহযোগিতা পান? প্রায়ই দেখা যায় নির্যাতিতদের পাশে প্রশাসনও থাকে না। বি-বাড়িয়া নাসিরনগর, বাঁশখালী ১১জন পুড়িয়ে হত্যা, ফটিকছড়ি, ফতেয়াবাদ, রাউজান, শিক্ষক শ্যামল কান্তি ভক্ত, যুদ্ধাপরাধী বিচার শুরু হওয়ার পর হিন্দুর বাড়ি-উপসনালয়ে হামলা তার বাস্তব উদাহরণ। পার্শ্ববর্তী দেশ থেকে একজন সংখ্যালঘু মুসলিমও দেশ ত্যাগের চিন্তা কখনও করে না। তার কারণ নিরাপত্তা, মেধার মূল্যায়ন, মৌলিক অধিকার থেকে বঞ্চিত হতে হয় না।